Kamu bisa jelasin ke aku soal Agensi Berita Xinhua dalam bahasa melayu?

Agensi Berita Xinhua (, ) ialah agensi akhbar rasmi kerajaan Republik Rakyat China (PRC) dan pusat pengumpulan maklumat dan persidangan akhbar terbesar di RRC. Selain Xinhua, ada sebuah lagi agensi berita di RRC, iaitu Perkhidmatan Berita China. Xinhua ialah sebuah institusi Majlis Negara China. Xinhua melapor terus kepada Jabatan Publisiti dan Jabatan Penerangan Awam Parti Komunis China.

Xinhua menggunakan tenaga lebih 10,000 pekerja; menempatkan 107 biro di seluruh dunia untuk mengumpul maklumat dari negara lain sambil menyebarkan maklumat mengenai China; mengendali 31 biro China—satu untuk setiap wilayah tambah sebuah biro ketenteraan. Disebabkan kebanyakan akhbar di China tidak mampu menempatkan koresponden di luar negara ataupun di setiap wilayah di China, mereka bergantung pada suapan Xinhua untuk mengisi halaman. Contohnya, akhbar People's Daily menggunakan bahan sumbangan Xinhua untuk mengisi 25% kandungan beritanya. Xinhua ialah sebuah penerbit dan agensi berita yang memiliki lebih 20 suratkhabar dan 12 majalah yang dicetak dalam lapan bahasa: Cina, Inggeris, Sepanyol, Perancis, Rusia, Portugis, Arab dan Jepun.

Disebabkan penjimatan pembiayaan oleh kerajaan baru-baru ini, agensi ini turut mencari pendapatan dari penglibatan dalam bidang hubungan awam, pembinaan, dan khidmat penerangan.